Diari Oficial de la Generalitat Valenciana


Sumari del DOGV 5466, del 08-03-2007 (2007/1861)

Acord de la Comissió Territorial d'Urbanisme de València, d'1 de desembre del 2006, relatiu a l'homologació i PRI c/ Almirall Ciscar, camí l'Orba i c/ en projecte de Benetússer.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5466

Data del DOGV
:   08-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1861


Data del document
:   01-12-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Benetússer
    * pla d'urbanisme

En relació amb l'expedient remés per l'Ajuntament de Benetússer, referit a l'homologació modificativa i Pla de reforma interior del c/ Almirall Ciscar, camí d'Orba i c/ en projecte, s'emet aquest informe de conformitat amb els següents  
Antecedents de fet  
Primer. L'homologació sectorial i PRI del c/ Almirall Ciscar, camí de l'Orba i c/ en projecte del municipi de Benetússer, es va informar al públic mitjançant un edicte en el DOGV núm. 5085, de 05.09.05 i, en el diari Levante de 18.08.05, sense que s'hagen presentat al·legacions al respecte, segons certificat de data 24.11.05. L'expedient es va aprovar provisionalment per acord plenari en data 3 de novembre del 2005.  
Segon. El projecte consta de Pla de reforma interior, compost de memòria informativa i memòria justificativa constituïda d'homologació modificativa i ànàlisi de l'alternativa tècnica, plànols d'informació i d'ordenació del PRI, i plànols de l'homologació modificativa.  
Tercer. L'objecte de l'actuació comporta una millora en l'ordenació detallada expressada en el PGOU modificant el traçat d'un carrer de vianants públic del PGOU de Benetússer, i aconseguir d'aquesta manera, que el nou carrer siga cedit per complet per una única parcel·la a l'Ajuntament, i, que un edifici que es troba fora d'ordenació entre a formar part de la trama urbana que ja es troba incorporat al patrimoni del seu titular per aplicació de la D.A. 5a del RDL 1/92. La parcel·la resultant, una vegada cedida la superfície del vial, serà un solar edificable d'ús residencial (actuació aïllada) sense augment d'aprofitament respecte a l'inicial.  
El PRI es formula en una àrea totalment consolidada per a sòl urbà, la qual és una parcel·la sítia en sòl urbà (ref. cadastral: 2997434DH2162H7687OV), amb una superfície de 1493,86 m², i afronta, en els costats curts, amb el c/ Almirall Ciscar i camí de l'Orba, i, en els costats de major longitud, amb parcel·les ja consolidades, formant part d'una gran illa.  
Els paràmetres de l'actuació es resumeixen en el quadre següent:  
 PGOU PRI  
Sup. total de l'àmbit 1.493,86 m² 1.493,86 m²  
Sup. cedida de carrer 173,47 m² 472,62 m²  
Sup. edificable 1.320,39 m² 1.021,21 m²  
Nombre de plantes PB+IV PB+IV+A  
Aprofitament lucratiu   
 residencial 6.601,95 m² 5.851,36 m²  
Aprofitament tipus 4,42 3,92  
Quart. S'ha sol·licitat informe als organismes següents:  
- IVHSA.  
- D.G. d'Habitatge i Projectes de la Conselleria de Territori i Habitatge.  
- EMSHI, la qual ha emés informe el 08.06.06 amb els següents condicionants:  
1. Canviar en el pla la dotació d'aigua potable a 150 l per habitant de dret i dia, advertint que aquest és el consum d'aigua potable que se subministrarà.  
2. Proveir els mitjans necessaris per a assegurar que tota aigua que no siga estrictament de consum humà, es realitzarà amb aigua diferent de la potable. Entre aquests es considera fonamental dotar totes les zones verdes públiques o privades, de doble presa d'aigua (potable i serveis).  
3. Aportar compromís municipal de canvi de cabals, entre aquest moment i l'any horitzó de manera que es puga aconseguir la dotació suficient per a aquesta actuació.  
4. Abans de l'inici de les obres, el promotor ha d'obtenir permís definitiu o concessió de cabals per a la presa de l'aigua de reg.  
5. Projecte d'urbanització detallat i visat amb els detalls de les infraestructures.  
6. S'haurà de justificar el temps de residència màxim de l'aigua des de la planta fins al punt de consum.  
7. Comunicar a l'EMSHI la identitat del director facultatiu de les obres.  
8. Abans de l'inici de la connexió a xarxes, es comunicarà a l'EMSHI els documents de fi d'obra subscrits per director facultatiu per a la seua supervisió per part d'aquesta administració.   
Cinqué. En data 06.07.06, el promotor ha presentat un annex, firmat per tècnic competent, referit a les fitxes de planejament i gestió on es reflecteixen els condicionants assenyalats en l'Informe de l'EMSHI de data 08.06.06. Al seu torn, el 20.10.06, el promotor presenta estudi justificant la solució adoptada d'adopció d'habitatges àtic en l'última planta, assenyalant que l'esmentada proposta es troba en coherència amb els solars limítrofs de la mateixa illa les altures dels quals són de 5, mentre que la proposta del PRI objecte d'estudi és de 5 plantes més àtic, ja que l'esmentada proposta ve condicionada per la dimensió del solar que s'ha reduït en crear un nou viari de vianants.  
Sisé. Benetússer disposa de PGOU aprovat definitivament per la CTU en data 26.09.89.   
Seté. La Comissió Informativa de la Comissió Territorial d'Urbanisme de València, en sessió realitzada el 28 de novembre del 2006, per unanimitat, va emetre un informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
Primer. La proposta de modificació manté l'estàndard dotacional, creant un nou carrer amb un traçat diferent del previst al PGOU que se cedirà, en la seua totalitat, a l'Ajuntament.  
Segon. En el PRI s'ha quantificat el major aprofitament lucratiu residencial, entenent-se com a mesura compensatòria l'increment del carrer de vianants en 299,15 m².  
Tercer. S'ha justificat la suficiència del subministrament d'aigua potable mitjançant informe tècnic positiu de l'Entitat Metropolitana de Serveis Tècnics Hidràulics, de data 08.06.06, en el qual reflecteix una sèrie de condicionants que hauran de ser reflectits en la fitxa de planejament i gestió del pla com a previs a l'inici de les obres.   
Quart. Les determinacions contingudes en l'homologació s'ajusten al que estableix el punt II.9 de la Instrucció d'homologació i es consideren correctes.   
Cinqué. Pel que fa a la reserva d'habitatges de promoció pública, aquesta no li és aplicable en compliment del que estableixen la D.T. 8a del ROGTU, i els articles 9 de la LOTPP i, art. 73 de la LUV, ja que es tracta d'una actuació aïllada i, no atribueix globalment nous usos en l'àrea en qüestió.  
El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista de tot el que antecedeix la Comissió Territorial d'Urbanisme de data 1 de desembre del 2006, per unanimitat, acorda: aprovar definitivament l'homologació i PRI del c/ Almirall Ciscar, camí de l'Orba i c/ en projecte del municipi de Benetússer, i haurà de presentar per al segellament dels documents per la CTU, dues còpies visades i diligenciades dels documents d'homologació i PRI, incorporant en aquests l'annex corresponent a les fitxes de planejament i gestió.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció d'aquesta notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es crega oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 1 de desembre del 2006.- El secretari de la Comissió Territorial d'Urbanisme: Alvaro Aleixandre Ortí.